b'\n_START_ARTICLE_\nSimon Levin\n_START_PARAGRAPH_\nSimon S. Levin (3. november 1928 \xe2\x80\x93 2. jaanuar 2008) oli juudi p\xc3\xa4ritolu Eesti advokaat.\n_START_SECTION_\nHaridus\n_START_PARAGRAPH_\n1934. aastal alustas ta \xc3\xb5pinguid Tallinna Prantsuse L\xc3\xbctseumis, evakueerituna Venemaale l\xc3\xb5petas 1944. aastal T\xc5\xa1eljabinskis t\xc3\xb6\xc3\xb6lisnoorte keskkooli. _NEWLINE_1945. aastal, reevakueerituna, asus \xc3\xb5ppima Tartu Riiklik \xc3\x9clikooli \xc3\xb5igusteaduskonda, mille l\xc3\xb5petas kaug\xc3\xb5ppes 1947. aastal._NEWLINE_1974. aastal kaitses Levin kandidaadiv\xc3\xa4itekirja Moskvas \xc3\x9cleliidulises Kuritegevuse P\xc3\xb5hjuste Uurimise Instituudis ning talle anti \xc3\xb5iguskandidaadi kraad.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nAastatel 1945\xe2\x80\x931946 t\xc3\xb6\xc3\xb6tas Levin Tallinna I \xc3\xb5igusn\xc3\xb5uandlas sta\xc5\xbe\xc3\xb6\xc3\xb6rina ja kuni 1992. aasta m\xc3\xa4rtsini advokaadina. Aastatel 1992 kuni 2004 t\xc3\xb6\xc3\xb6tas ta vandeadvokaadina advokaadib\xc3\xbcroos HETA, 2004. aastast advokaadib\xc3\xbcroos Teder&Partnerid ning advokaadib\xc3\xbcroos Teder, Glikman & Partnerid.\n_START_SECTION_\nAvalik tegevus\n_START_PARAGRAPH_\nLevin valiti Eesti NSV Advokaatide Kolleegiumi Presiidiumi liikmeks kaheksal korral. _NEWLINE_Ta v\xc3\xb5eti Eesti Advokatuuri 1947. aastal. Ta oli juhatuse liige aastatel 1994, 1995, 1998 ning aseesimees aastatel 1994\xe2\x80\x932001. Ta on korduvalt olnud kvalifikatsioonikomisjoni ja teadus-metoodikakomisjoni liige. Alates 2002. aastast oli ta juhatuse n\xc3\xb5unik. Levini advokaaditunnistust ehib numbrim\xc3\xa4rk 1._NEWLINE_Levin on olnud Eesti kriminaalseadustiku 1993. aasta eeln\xc3\xb5u ning mitme teise eeln\xc3\xb5u ametlik ekspert, Eesti kriminaalpreventsiooni n\xc3\xb5ukogu liige ning n\xc3\xb5ukogu ekspertkomisjoni liige.\n_START_SECTION_\nTeadust\xc3\xb6\xc3\xb6\n_START_PARAGRAPH_\nLevini p\xc3\xb5hiteadusalad olid kriminaalprotsess ja kriminaal\xc3\xb5igus. Ta tegeles kriminaalkaitse probleemide uurimisega, kriminaalkaitse efektiivsuse ning kassatsioonimenetlusega, samuti advokaadit\xc3\xb6\xc3\xb6 eetiliste aspektidega. Temalt on ilmunud 12 teadust\xc3\xb6\xc3\xb6d kriminaalmenetluse ja eetika alal ning arvukalt erialaseid artikleid. Ta on tegelenud kriminaalps\xc3\xbchholoogia \xc3\xbcksikk\xc3\xbcsimustega ning kirjutanud kaks uurimust kohtups\xc3\xbchholoogia alal. _NEWLINE_Ta t\xc3\xb6\xc3\xb6tas 1984\xe2\x80\x931985 Eesti Teaduste Akadeemia Majanduse Instituudi majandus\xc3\xb5iguse probleemide sektoris majandusteadlasena. 1985. aastal valiti ta NSV Liidu Teaduste Akadeemia Ps\xc3\xbchholoogide Seltsi tegevliikmeks._NEWLINE_Ta oli aastatel 1952\xe2\x80\x931953 Tallinna Juriidilise Kooli lektor, alates 1996. aastast Concordia Rahvusvahelise \xc3\x9clikooli Eestis kriminaalmenetluse professor, 1997. aastast Tartu \xc3\x9clikooli k\xc3\xbclalisprofessor ja Tartu \xc3\x9clikooli kuratooriumi liige.'